ગઈ કાલે મહાવીર જન્મકલ્યાણક મહોત્સવ નિમિત્તે શ્રી મુલુંડ જૈન મહાસંઘ (મુલુંડના સમસ્ત ૩૮ સંઘો) દ્વારા મુલુંડમાં બિરાજમાન સર્વ ગુરુભગવંતોની પાવન નિશ્રામાં સવારે સર્વોદયનગરથી ભવ્ય રથયાત્રા નીકળી હતી જેમાં ચારેય ફિરકાઓના લોકો મોટી સંખ્યામાં જોડાયા હતા અને એમાં વિવિધ વેશભૂષામાં સજ્જ નાનાં બાળકોથી લઈને મહિલાઓની ભજનમંડળી પણ જોડાઈ હતી. એમાં નાનાં બાળકો લેજીમના તાલે ઝૂમ્યાં હતાં. મુલુંડના તમામ માર્ગો પરથી પસાર થઈને ઝવેર રોડ પર આવેલા શ્રી વાસુપૂજ્ય જિનાલયમાં રથયાત્રાની પૂર્ણાહુતિ થઈ હતી. તસવીર : નીતિન મણિયાર